
КАМАРА НА ЧАСТНИТЕ СЪДЕБНИ ИЗПЪЛНИТЕЛИ

Частен съдебен изпълнител

ИВАН ХАДЖИИВАНОВ рег. №832 

РУСЕНСКИ ОКРЪЖЕН СЪД
О Б Я В Л Е Н И Е
         Подписаният ИВАН ХАДЖИИВАНОВ - ЧАСТЕН СЪДЕБЕН ИЗПЪЛНИТЕЛ при Окръжен съд гр. Русе, обявявам на интересуващите се, че от 29.09.2026 г. до 29.10.2026 г. по изпълнително дело № 20268320400203 ще се проведе публична продан на следния недвижим имот, собственост на „ДЖОН СТИВЪН ГРИЙН“ ЕООД,  в качеството му на длъжник, както следва:
         ПОЗЕМЛЕН ИМОТ с идентификатор 32095.1.403 /тридесет и две хиляди и деветдесет и пет, точка, едно, точка, четиристотин и три/, находящ се на адрес: село Иваново, община Иваново, област Русе, улица „Иван Александър“ № 2 /две /,  с площ от 728 кв. м. /седемстотин двадесет и осем квадратни метра/, трайно предназначение на територията: Урбанизирана, начин на трайно ползване: Ниско застрояване /до 10 м/; предишен идентификатор: няма; номер по предходен план: 198 /сто деветдесет и осем/, квартал: 27 /двадесет и седем/, парцел: XVI /шестнадесет/, съседи: 32095.1.402, 32095.1.814, 32095.1.365, 32095.1.816, заедно със сградите, които попадат върху имота:
            1. Сграда 32095.1.403.1 /тридесет и две хиляди и деветдесет и пет, точка, едно, точка, четиристотин и три, точка, едно/ със застроена площ: 70 кв. м. /седемдесет квадратни метра/, брой етажи: 1 /един/, предназначение: Жилищна сграда- еднофамилна;
            2. Сграда 32095.1.403.2 /тридесет и две хиляди и деветдесет и пет, точка, едно, точка, четиристотин и три, точка, две/ със застроена площ: 28 кв. м. /двадесет и осем квадратни метра/, брой етажи: 1 /един/, предназначение: Гараж;

                                                                        Начална цена, от която ще започне проданта: 15 280 евро
           Тежести: Възбрана в полза на взискателя.

           Определям време, през което недвижимият имот може да бъдат преглеждан: всеки четвъртък от 16.00 ч. до 17.00 ч., през време на проданта и след предварителна уговорка със съдебния изпълнител.
            Желаещите да купят имота могат да се явят в канцеларията на Частния съдебен изпълнител, гр. Русе, ул. "Георги С. Раковски" № 13, всеки присъствен ден и час, за да прегледат книжата и участват в наддаването, като всеки наддавач посочва предложената от него цена с цифри и думи, и подават предложението си с квитанция за внесен задатък в запечатан плик. Предложенията се подават в РЕГИСТРАТУРАТА НА РАЙОНЕН СЪД - ГР. РУСЕ. Наддавачът може да направи само едно наддавателно предложение. Всяко наддавателно предложение се прави отделно. Валидни са наддавателните предложения, които са равни на началната цена или я надхвърлят с не повече от 30 на сто от нея. Задатъкът, в размер на 10% върху обявената първоначална цена, се внася по сметката на Частния Съдебен изпълнител. 


	
Банкова сметка за внасяне на задатък – БАНКА ДСК ЕАД: 


BG 29 STSA 93000015582812, BIC: STSABGSF.



Проданта приключва в края на работното време на последния, посочен в обявлението, ден. Наддавателните предложения могат да се оттеглят най-късно в този срок.


Участвалите в публичната продан в началото на работния ден след изтичане на срока за подаване на наддавателните предложения трябва да се явят в СГРАДАТА НА РАЙОНЕН СЪД - РУСЕ, зала в зависимост от съдебното разписание, за обявяване на купувача, предложил най-висока цена. При обявяването на купувача, всеки от явилите се и допуснати наддавачи може да предложи устно по-висока цена, като стъпката е в размер на един задатък, до изчерпване на предложенията. Купувачът в двуседмичен срок след приключване на проданта внася предложената от него цена след приспадане на внесения задатък. На осн. чл. 493, т. 2 от ГПК след плащане на цената от наддавач, обявен за купувач, внесеният задатък се връща на наддавачите, които не са били обявени за купувачи.

21.09.2026 г.


                              ЧАСТЕН СЪДЕБЕН ИЗПЪЛНИТЕЛ:

гр. РУСЕ

                                                                                                   /И. ХАДЖИИВАНОВ/
